**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՀՈԿՏԵՄԲԵՐԻ 18-Ի N 1709-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

|  |  |  |
| --- | --- | --- |
| 1. **ՀՀ Արդարադատության նախարարություն** | | 09.03.2022  N 01/27.2/9772-2022 |
| «Հայաստանի Հանրապետության կառավարության 2021 թվականի հոկտեմբերի 18-ի N 1709-Լ որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ նաև՝ Նախագիծ) 1-ին կետի 1-ին ենթակետով առաջարկվում է Հայաստանի Հանրապետության կառավարության 2021 թվականի հոկտեմբերի 18-ի N 1709-Լ որոշման (այսուհետ նաև՝ Որոշում) 8-րդ կետից հետո լրացնել նոր 9-րդ կետ՝ առաջարկելով Արցախի Հանրապետության կառավարությանը նույն միջոցառման շրջանակներում Արցախի Հանրապետության 2022 թվականի պետական բյուջեի միջոցների հաշվին 2022 թվականի հունվար և փետրվար ամիսների համար վճարել այն շահառուների դրամական օգնության գումարները, որոնց այդ ամիսների համար չի վճարելու ֆինանսավորողը։  Այս առումով հարկ ենք համարում անդրադառնալ Հայաստանի Հանրապետության կառավարության 2021 թվականի հոկտեմբերի 18-ի N 1709-Լ որոշման 8-րդ կետի 2-րդ ենթակետում ամրագրված կարգավորմանը, որով նախատեսվում է նույն որոշման 7-րդ կետով նախատեսված դրամական օգնության գումարները վճարելու հետ կապված գործողություններ իրականացնելու նպատակով Հայաստանի Հանրապետության աշխատանքի և սոցիալական հարցերի նախարարության միասնական սոցիալական ծառայությանը թույլատրել՝  *1) ֆինանսավորողի և (կամ) իր նախընտրած բանկի հետ, Հայաստանի Հանրապետության աշխատանքի և սոցիալական հարցերի նախարարության դրական եզրակացության առկայության դեպքում, կնքել համապատասխան պայմանագիր՝ անձնական տվյալների գաղտնիությունը երաշխավորող պայմանների ընդգրկմամբ․*  *2) ֆինանսավորողին և (կամ) իր նախընտրած բանկին տրամադրել շահառուների էլեկտրոնային վճարման ցուցակներ՝ պայմանագրով սահմանված կարգով։ Ընդ որում, պայմանագրով սահմանված պայմաններով շահառուին դրամական աջակցությունը վճարվում է նույն որոշմամբ սահմանված այլ ֆինանսական միջոցներից, իսկ դրանց բացակայության կամ անբավարարության* *(մասնակի վճարման) դեպքում՝ Հայաստանի Հանրապետության կառավարության որոշմամբ հաստատված պետական բյուջեի միջոցների հաշվին։*  Վերոգրյալ կարգավորումից պարզ է դառնում, որ *այլ ֆինանսական միջոցների բացակայության կամ անբավարարության դեպքում՝ շահառուին դրամական աջակցությունը պետք է վճարվի Հայաստանի Հանրապետության պետական բյուջեի միջոցների հաշվին*, մինչդեռ, տվյալ պարագայում Նախագծով առաջարկվում է որոշման մեջ լրացնել նոր կետ, հնարավորություն տալով դրամական աջակցությունը վճարել նաև Արցախի Հանրապետության 2022 թվականի պետական բյուջեի միջոցների հաշվին:  Այս առումով, նկատի ունենալով վերոգրյալը՝ հարկ ենք համարում նշել, որ Նախագծով առաջարկվող կարգավորումներն անհրաժեշտ է դիտարկել Հայաստանի Հանրապետության կառավարության 2021 թվականի հոկտեմբերի 18-ի N 1709-Լ որոշման 8-րդ կետի 2-րդ ենթակետում նախատեսված կարգավորման համատեքստում՝ անհրաժեշտության դեպքում այդ մասով համապատասխան փոփոխություն կատարելով նաև Հայաստանի Հանրապետության կառավարության 2021 թվականի հոկտեմբերի 18-ի N 1709-Լ որոշման կարգավորումներում: | Ընդունվել է։  Նախագծով լրացում է կատարվել ՀՀ կառավարության 2021 թվականի հոկտեմբերի 18-ի N 1709-Լ որոշման 7-րդ կետում՝ նախատեսելով, որ խնդրո առարկա միջոցառման շրջանակներում դրամական օգնության գումարների վճարումը կարող է իրականացվել նաև Արցախի Հանրապետության կողմից։ | |
| Միևնույն ժամանակ, Նախագծի վերաբերյալ հարկ ենք համարում նշել հետևյալը.  1. Հիմք ընդունելով «Նորմատիվ իրավական ակտերի մասին» օրենքի 12-րդ հոդվածի 1-ին մասի պահանջները, համաձայն որոնց՝ *նորմատիվ իրավական ակտը ունենում է վերնագիր, որը համապատասխանում է նորմատիվ իրավական ակտի բովանդակությանը,* և նկատի ունենալով Նախագծով առաջարկվող կարգավորումները՝ հարկ ենք համարում նշել, որ Նախագծի վերնագրում «փոփոխություններ» բառն անհրաժեշտ է փոխարինել «փոփոխություն» բառով: | Ընդունվել է։  Նախագծի վերնագիրը խմբագրվել է՝ «ՓՈՓՈԽՈՒԹՅՈՒՆՆԵՐ» բառը փոխարինվել է «ՓՈՓՈԽՈՒԹՅՈՒՆ» բառով։ | |
| 2. Հիմք ընդունելով «Նորմատիվ իրավական ակտերի մասին» օրենքի 18-րդ հոդվածի 3-րդ մասի պահանջները, համաձայն որոնց՝ *օրենքի կրճատ անվանումը հիշատակելիս դրանում նշվում է օրենքի վերնագիրը՝* Նախագծի նախաբանում «Նորմատիվ իրավական ակտերի մասին» բառերից հետո նշված «Հայաստանի Հանրապետության» բառերն անհրաժեշտ է հանել: | Ընդունվել է։  Նախագծում «Նորմատիվ իրավական ակտերի մասին» բառերից հետո նշված «Հայաստանի Հանրապետության» բառերը հանվել են։ | |
| 3. Նախագծի 1-ին կետի 1-ին ենթակետում «կետերով» բառն անհրաժեշտ է փոխարինել «կետեր» բառով: | Ընդունվել է։  Նախագծի 1-ին կետի 1-ին ենթակետում «կետերով» բառը փոխարինվել է «կետեր» բառով։ | |
| 4. Նախագծի 1-ին կետի 1-ին ենթակետով Հայաստանի Հանրապետության կառավարության 2021 թվականի հոկտեմբերի 18-ի N 1709-Լ որոշման մեջ լրացվող նոր 10-րդ կետում անհրաժեշտ է վերանայել «սույն որոշումն ուժի մեջ մտնելուց հետո» բառերը՝ նկատի ունենալով այն հանգամանքը, որ տվյալ պարագայում խոսքը Նախագծի, այլ ոչ թե Հայաստանի Հանրապետության կառավարության 2021 թվականի հոկտեմբերի 18-ի N 1709-Լ որոշման ուժի մեջ մտնելու մասին է: | Ընդունվել է։  Նախագծի 1-ին կետի 1-ին ենթակետով ՀՀ կառավարության 2021 թվականի հոկտեմբերի 18-ի N 1709-Լ որոշման մեջ լրացվող նոր՝ 10-րդ կետը խմբագրվել է։ | |
| 5. Նախագծի 1-ին կետի 2-րդ ենթակետով առաջարկվում է փոփոխություն կատարել Հայաստանի Հանրապետության կառավարության 2021 թվականի հոկտեմբերի 18-ի N 1709-Լ որոշման N 2 հավելվածի 22-րդ կետում, արդյունքում նախատեսելով, որ նույն կարգի 21-րդ կետում նշված դեպքում, բացառությամբ, երբ ամսական դրամական օգնության գումարները ֆինանսավորվել են այլ ֆինանսական միջոցների հաշվին, եթե մինչև 2022 թվականի հուլիսի 29-ը շահառուն (երեխայի օրինական ներկայացուցիչը) բանկին չի ներկայացնում դրամական օգնության գումարն ստանալու պահանջ, ապա գումարը մինչև 2022 թվականի օգոստոսի 5-ը բանկի կողմից վերադարձվում է պետական բյուջե, եթե այդ գումարը բանկ է փոխանցվել Հայաստանի Հանրապետության 2021 թվականի պետական բյուջեից և Արցախի Հանրապետության 2022 թվականի պետական բյուջե, եթե այն բանկ է փոխանցվել Արցախի Հանրապետության 2022 թվականի պետական բյուջեից:  Այս առումով նկատի ունենալով այն հանգամանքը, որ Հայաստանի Հանրապետության կառավարության 2021 թվականի հոկտեմբերի 18-ի N 1709-Լ որոշման N 2 հավելվածում ամրագրված կարգավորումները վերաբերվում են ՀՀ աշխատանքի և սոցիալական հարցերի նախարարության միասնական սոցիալական ծառայության կողմից դրամական աջակցության գումարները վճարելուն (բանկին փոխանցելուն)՝ հարկ ենք համարում նշել, որ տվյալ պարագայում պարզ չէ թե Արցախի Հանրապետության պետական բյուջեի միջոցների հաշվին դրամական աջակցության գումարների վճարումն ինչ ընթացակարգով է իրականացվելու:  Ուստի նկատի ունենալով վերոգրյալը՝ Նախագծով կարգավորման կարիք ունի նաև հիշյալ հարցը:  Բացի այդ, Նախագծի 1-ին կետի 2-րդ ենթակետում «Արցախի Հանրապետության 2022 թվականի պետական բյուջե» բառերն առաջարկում ենք փոխարինել «Արցախի Հանրապետության պետական բյուջե» բառերով: | Չի ընդունվել։  Խնդրո առարկա միջոցառման շրջանակներում շահառուի կողմից բանկին դրամական օգնության գումարն ստանալու պահանջ չներկայացվելու դեպքում գումարների՝ ՀՀ պետական բյուջե հետ վերադարձման հետ կապված կարգավորումները վերաբերում են ՀՀ աշխատանքի և սոցիալական հարցերի նախարարության միասնական սոցիալական ծառայության կողմից իրականացվող գործընթացներին, եթե դրամական օգնության գումարները ֆինանսավորվել են ՀՀ 2021թ․պետական բյուջեից։ Իսկ 2022թ․ հունվար և փետրվար ամիսների դրամական օգնության գումարների վճարումը նախագծով նախատեսվում է **Արցախի Հանրապետության 2022 թվականի պետական բյուջեի միջոցներից,** որի համար անհրաժեշտ ընթացակարգերը պետք է սահմանվեն Արցախի Հանրապետության կողմից։  Ըստ այդմ Նախագծի 1-ին կետի 2-րդ ենթակետում «Արցախի Հանրապետության 2022 թվականի պետական բյուջե» բառերը «Արցախի Հանրապետության պետական բյուջե» բառերով փոխարինելու անհրաժեշտություն ևս չկա։ | |
| 6. Նախագծի 1-ին կետի 3-րդ ենթակետով Հայաստանի Հանրապետության կառավարության 2021 թվականի հոկտեմբերի 18-ի N 1709-Լ որոշման N 2 հավելվածում լրացվող նոր 22.1-ին կետում անհրաժեշտ է վերանայել «Սույն կետում նշված գումարները» բառերը՝ նկատի ունենալով այն հանգամանքը, որ տվյալ դեպքում խոսքը ոչ թե 22.1-ին, այլ 22-րդ կետի մասին է: | Ընդունվել է։  Նախագծի 1-ին կետի 3-րդ ենթակետում՝ «22.1. Սույն կետում» բառերը փոխարինվել են «22.1. Սույն կարգի 22-րդ կետում» բառերով։ | |
| 7. Նախագծի 1-ին կետի 3-րդ ենթակետով Հայաստանի Հանրապետության կառավարության 2021 թվականի հոկտեմբերի 18-ի N 1709-Լ որոշման N 2 հավելվածում լրացվող նոր 22.2-րդ կետում անհրաժեշտ է վերանայել նույն կարգի 22-րդ կետին կատարված հղումը՝ նկատի ունենալով այն հանգամանքը, որ տվյալ պարագայում խոսքը 22.1-ին կետում նշված տեղեկությունների մասին է:  Միևնույն ժամանակ, Նախագծի 1-ին կետի 3-րդ ենթակետով Հայաստանի Հանրապետության կառավարության 2021 թվականի հոկտեմբերի 18-ի N 1709-Լ որոշման N 2 հավելվածում լրացվող նոր 22.2-րդ կետում անհրաժեշտ է պարզաբանել այն հարցը, թե բանկին տրամադրվող ինչ վճարման ցուցակների մասին է խոսքը: | Ընդունվել է։  Նախագծի 1-ին կետի 3-րդ ենթակետով լրացվող նոր՝ 22.2-րդ կետում «Սույն կարգի 22-րդ կետում» բառերը փոխարինվել են «Սույն կարգի 22.1-ին կետում» բառերով։  Միաժամանակ, Նախագծի 1-ին կետի 3-րդ ենթակետով լրացվող նոր՝ 22.2-րդ կետում բանկին տրամադրվող վճարման ցուցակների հստակեցման անհրաժեշտություն չկա, քանի որ ՀՀ կառավարության 2021 թվականի հոկտեմբերի 18-ի N 1709-Լ որոշման 2-րդ հավելվածի 12-րդ կետով սահմանված է վճարման ցուցակի ձևավորման ընթացակարգը։  Նշված ընթացակարգով բանկերին տրամադրվել են վճարման ցուցակները, երբ տվյալ ամսվա դրամական օգնություն մի մասը ֆինանսավորվել է դոնորի կողմից, իսկ մնացածը՝ ՀՀ 2021թ․ պետական բյուջեի։ | |
| **2. ՀՀ ֆինանսների նախարարություն** | | 07.03.2022  N 01/8-3/3887-2022 |
| Ի կատարումն ՀՀ վարչապետի ս.թ. մարտի 4-ի N 02/11.8/6919-2022 հանձնարարականի՝ ուսումնասիրելով «Հայաստանի Հանրապետության կառավարության 2021 թվականի հոկտեմբերի 18-ի N 1709-L որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը (Այսուհետ՝ Նախագիծ), որով նախատեսվում է Արցախի Հանրապետության աշխատանքի, սոցիալական և միգրացիայի հարցերի նախարարության կողմից վերոնշյալ որոշման շրջանակներում աջակցության իրավունք ձեռք բերած անձանց 2022 թվականի հունվար և փետրվար ամիսների համար հատկացնել դրամական օգնություն՝ Արցախի Հանրապետության 2022 թվականի պետական բյուջեի միջոցների հաշվին, հայտնում ենք, որ դիտողություններ և առաջարկություններ չունենք: | Ընդունվել է։ | |